CELEX: 62006FO0142(01)
Language: hu
Date: 2007-02-15 00:00:00
Title: A Közszolgálati Törvényszék (második tanács) 2007. február 15-i végzése. # Francesco Bligny kontra az Európai Közösségek Bizottsága. # Tisztviselők - Nyílt versenyvizsga. # F-142/06 és F-142/06 AJ. sz. ügy

A KÖZSZOLGÁLATI TÖRVÉNYSZÉK VÉGZÉSE(második tanács)
      
      2007. február 15.
      F‑142/06. és F‑142/06. AJ. sz. ügyek
      Francesco Bligny
      kontra
      az Európai Közösségek Bizottsága 
      „Tisztviselők – Nyílt versenyvizsga – Vizsgára bocsátási feltételek – Az írásbeli vizsga kijavításának megtagadása – Hiányos pályázat – Az állampolgárság igazolása – Költségmentesség”
      Tárgy: Az EK 236. és az EA 152. cikk alapján benyújtott kereset, amelyben F. Bligny többek között az EPSO/AD/26/05 nyílt versenyvizsga
         vizsgabizottságának 2006. november 23‑i és december 7‑i határozatainak megsemmisítését kéri, amelyben a felperes írásbeli
         vizsgájának kijavítását azon az alapon tagadták meg, hogy pályázatához nem csatolt semmiféle, az állampolgárságát igazoló
         bizonyítékot. Emellett F. Bligny kérte, hogy az F‑142/06. és F‑142/06. R. sz. ügyekben az Elsőfokú Bíróság eljárási szabályzatának
         94. cikke alapján – amely az Európai Unió Közszolgálati Törvényszékének felállításáról szóló, 2004. november 2‑i 2004/752/EK,
         Euratom tanácsi határozat (HL L 333., 7. o.) 3. cikkének (4) bekezdése értelmében ez utóbbi bíróság eljárási szabályzatának
         hatálybalépéséig a Közszolgálati Törvényszékre is megfelelően alkalmazandó –költségmentességben részesülhessen.
      
      Határozat: A Közszolgálati Törvényszék a keresetet, mint nyilvánvalóan megalapozatlant, elutasítja. A Közszolgálati Törvényszék a költségmentesség
         iránti kérelmet elutasítja. A felek maguk viselik saját költségeiket.
      
      Összefoglaló
      Tisztviselők – Versenyvizsga – Vizsgára bocsátási feltételek – A versenyvizsga-kiírásban történő rögzítés
      (Személyzeti szabályzat, III. melléklet, 2. és 5. cikk)
      A versenyvizsga‑bizottságot köti a versenyvizsga‑kiírás. Következésképpen nyilvánvalóan megalapozatlan a vizsgabizottság azon
         határozatának megsemmisítése iránti kérelem, amelyben kizárták a pályázót, aki annak ellenére sem csatolt a pályázatához az
         állampolgárságát igazoló iratot, hogy a versenyvizsga‑kiírásban világosan szerepelt az ilyen irat csatolásának szükségessége,
         a pályázat érvénytelenségének terhe mellett. E következtetést azon – egyébként semmiféle jogi szövegen nem alapuló – érv sem
         kérdőjelezi meg, amely szerint az adminisztrációnak pályázatuk elektronikus aktáján keresztül kell megadnia a pályázók számára
         minden szükséges tájékoztatást, anélkül hogy a pályázóknak meg kellene néznie a versenyvizsga‑kiírást, ugyanis a pályázókat,
         akárcsak a versenyvizsga‑bizottságot, köti az említett kiírás.
      
      (lásd a 26–31. és 33. pontot)
      Hivatkozás:
      az Elsőfokú Bíróság T‑95/00. és T‑96/00. sz., Zaur-Gora és Dubigh kontra Bizottság egyesített ügyekben 2001. április 3‑án
         hozott végzésének (EBHT‑KSZ 2001., I‑A‑79. és II‑379. o.) 47. pontja; T‑139/00. sz., Bal kontra Bizottság ügyben 2002. március
         13‑án hozott ítéletének (EBHT‑KSZ 2002., I‑A‑33. és II‑139. o.) 35. pontja;
      
      a Közszolgálati Törvényszék F‑12/05. sz., Tas kontra Bizottság ügyben 2006. július 11‑én hozott ítéletének (EBHT KSZ 2006.,
         I‑A‑1‑79. és II‑A‑1‑285. o.) 43. pontja.